stanford-oval/wikipedia huggingface dataset:
ฝอกวางชาน

| --- | --- |
佛光山
พิพิธภัณฑ์พระพุทธเจ้าที่สำนักงานใหญ่ อารามฝอกวางชาน ในเกาสฺยง
สถาปนา: 1967
ผู้ก่อตั้ง: ซิง ยุน
ประเภท: คณะสงฆ์ในศาสนาพุทธ
วัตถุประสงค์: การเผยแผ่พุทธศาสนาเชิงมนุษยธรรมในชีวิตประจำวัน
สํานักงานใหญ่: อารามฝอกวางชาน เกาสฺยง ประเทศไต้หวัน
ภูมิภาคที่รับผิดชอบ : ทั่วโลก
เจ้าอาวาส: ซิน เปา
เว็บไซต์: www.fgs.org.tw/en
ผอกวางชาน (จีน: 佛光山; พินอิน: Fó guāng shān; แปลตรงตัว: "เขาแสงพุทธะ"; FGS) เป็นองค์การศาสนาพุทธมหายานแบบจีนและคณะสงฆ์ที่มีสำนักงานใหญ่อยู่ในเกาสฺยง ประเทศไต้หวัน ที่นึดถือแนวปฏิบัติของศาสนาพุทธแบบมนุษยนิยมอันมีที่มาย้อนไปได้ถึงสำนักหลินจี้ในศาสนาพุทธนิกายฉาน สำนักวานใหญ่ขององค์การที่อารามฝอกวางชานเป็นอารามพุทธที่ใหญ่ที่สุดในประเทศ และถือเป็นหนึ่งในองค์กรการกุศลที่ใหญ่ที่สุดในไต้หวัน นอกจากนี้ยังมีองค์การภาคฆราวาสในชื่อสมาคมแสงพุทธะนานาชาติ
คณะสงฆ์ฝอกวางชานตั้งขึ้นในปี 1967 โดยภิกษุซิง หยุน เพื่อเผยแผ่ศาสนาพุทธแบบมนุษยนิยมและมีบทบาทในการนำพาศาสนาพุทธแบบจีนให้ปรับเข้ากับบริบทโลกสมัยใหม่ รวมถึงเป็นที่รู้จักจากการนำเทคโนโลยีใหม่ ๆ มาปรับใช้ในองค์การและในวัดของสำนัก เป้าหมายของฝอกวางชานนับตั้งแต่ก่อตั้งคือเพื่อเป็น "แปดสำนักพุทธของจีนรวมกัน" (จีน: 八宗兼弘; พินอิน: bāzōng jiānhóng) ฝอกวางชานมีสถานศึกษาในสังกัดจำนวนหนึ่งซึ่วรวมถึงมหาวิทยาลัยฝอกวางในไต้หวัน และมหาวิทยาลัยเวสต์ในสหรัฐซึ่บเปิดสอนทั้งพุทธศาสนศึกษาและวิชาทางโลก
ในไต้หวัน ภิกษุซิง หยุน มักได้รับสมญาเป็นหนึ่งใน "สี่ราชามหาสวรรค์" และฝอกวางชานเป็นหนึ่งใน "สี่เขาใหญ่" หรือองค์กรพุทธสี่องค์กรสำคัญของไต้หวัน อีกสามที่คือ เขากลองธรรม, สือจี่ และ จุงไถชาน
ชิโนบิโนะอิตโตกิ

| --- | --- |
ชิโนบิโนะอิตโตกิ

忍の一時 (Shinobi no Ittoki)
ชื่อภาษาอังกฤษ: Shinobi no Ittoki
สร้างโดย: ดีเอ็มเอ็มพิคเจอร์ส ตรอยคา
อนิเมะโทรทัศน์
กำกับโดย: ชู วาตานาเบะ
อำนวยการสร้างโดย: โทชิยูกิ นางาโนะ
เขียนบทโดย: มินาโตะ ทากาโนะ
ดนตรีโดย: TOMISIRO
สตูดิโอ: ตรอยคา
ถือสิทธิ์โดย: ครันชีโรลล์
เครือข่าย: โตเกียวเอ็มเอกซ์, AT-X, ทีวีอาซาฮิ
ฉาย:  4 ตุลาคม พ.ศ. 2565  –  20 ธันวาคม พ.ศ. 2565
ตอน: 12
ชิโนบิโนะอิตโตกิ (ญี่ปุ่น: 忍の一時; โรมาจิ: Shinobi no Ittoki; "นินจาอิตโตกิ") เป็นซีรีส์อนิเมะโทรทัศน์ดั้งเดิมของญี่ปุ่น ผลิตโดยดีเอ็มเอ็มพิคเจอร์ส และแอนิเมชันโดยสตูดิโอตรอยคา ออกอากาศตั้งแต่เดือนตุลาคมถึงธันวาคม พ.ศ. 2565
การสร้างและการเผยแพร่

ชิโนบิโนะอิตโตกิ ผลิตโดยดีเอ็มเอ็มพิคเจอร์ส และแอนิเมชันโดยสตูดิโอตรอยกา กำกับโดยชู วาตานาเบะ โดยมีมินาโตะ ทากาโนะรับผิดชอบสคริปต์ของซีรีส์ อิซามุ ซูซูกิออกแบบตัวละครและทำหน้าที่เป็นหัวหน้าผู้กำกับแอนิเมชั่น และ TOMISIRO ทำหน้าที่แต่งเพลง ซีรีส์เรื่มออกอากาศตั้งแต่วันที่ 4 ตุลาคม ถึงวันที่ 20 ธันวาคม พ.ศ. 2565 ทางช่องโตเกียวเอ็มเอกซ์ และ AT-X วง Humbreaders จะร้องเพลงเปิดชื่อ "Hikari" (光) ในขณะที่วง Hockrockb จะร้องเพลงปิดชื่อ "Oboetate" (おぼえたて) ครันชีโรลล์ได้รับสิทธิ์ฉายซีรีส์อนิเมะนี้ออกเอเชีย
การสร้างและการเผยแพร่ > รายชื่อตอน

| ตอน | ชื่อ  | กำกับโดย  | เขียนโดย  | สตอรีบอร์ดโดย  | วันฉายเดิม  |
| --- | --- | --- | --- | --- | --- |
| 1 | "ฟ้าคำรามยามฟ้าแจ้ง" ถอดเสียง: "Seiten no Hekireki" (ญี่ปุ่น: 青天の霹靂) | ชู วาตานาเบะ | มินาโตะ ทากาโนะ | ชู วาตานาเบะ | 4 ตุลาคม 2565 (2565-10-04) |
| 2 | "ทางเลือกที่ไร้ซึ่งความปรานี" ถอดเสียง: "Jihi Naki Sentaku" (ญี่ปุ่น: 慈悲なき選択) | ไค ฮาซาโกะ | มินาโตะ ทากาโนะ | ชู วาตานาเบะ | 11 ตุลาคม 2565 (2565-10-11) |
| 3 | "โชคชะตานำพาให้พบกัน" ถอดเสียง: "Aienkien" (ญี่ปุ่น: 合縁奇縁) | จุง ทากาฮาชิ | มินาโตะ ทากาโนะ | จุง ทากาฮาชิ | 18 ตุลาคม 2565 (2565-10-18) |
| 4 | "ผู้สร้างและผู้ใช้" ถอดเสียง: "Tsukurite to Tsukaite" (ญี่ปุ่น: 作り手と使い手) | Yoshitsugu Kimura | Minato Takano | Hidetoshi Yoshida | 25 ตุลาคม 2565 (2565-10-25) |
| 5 | "ห่วงโซ่แห่งความเจ็บปวด" ถอดเสียง: "Itami no Rensa" (ญี่ปุ่น: 痛みの連鎖) | ฮิโรกิ ฮายาชิ | มินาโตะ ทากาโนะ | ฮิเดโตชิ โยชิดะ | 1 พฤศจิกายน 2565 (2565-11-01) |
| 6 | "เงาและความอบอุ่น" ถอดเสียง: "Kage to Nukumori" (ญี่ปุ่น: 影とぬくもり) | ชินยะ ซาซากิ | มินาโตะ ทากาโนะ | ทากายูกิ โกตัง | 8 พฤศจิกายน 2565 (2565-11-08) |
| 7 | "ความยุติธรรมอยู่ที่ไหน" ถอดเสียง: "Seigi wa Doko ni Aru" (ญี่ปุ่น: 正義はどこにある) | เค็ง ซานูมะ | มินาโตะ ทากาโนะ | จุง ทากาฮาชิ | 15 พฤศจิกายน 2565 (2565-11-15) |
| 8 | "พลบค่ำที่มาพร้อมกับพายุ" ถอดเสียง: "Tasogare wa Arashi o Tomonatte" (ญี่ปุ่น: 黄昏は嵐を伴って) | จุง ทากาฮาชิ นาโอะ อูมากาวะ | มินาโตะ ทากาโนะ | ฮิเดโตชิ โยชิดะ | 22 พฤศจิกายน 2565 (2565-11-22) |
| 9 | "สิ่งที่อรุณรุ่งสาดส่อง" ถอดเสียง: "Akatsuki ga Terasu Mono" (ญี่ปุ่น: 暁が照らすもの) | โทโมกิ นากาโนะ | มินาโตะ ทากาโนะ | ชิซูโกะ คูซากาเบะ | 29 พฤศจิกายน 2565 (2565-11-29) |
| 10 | "เหล่าผู้คนที่ถูกพรากไป" ถอดเสียง: "Ubawareta Mono-tachi" (ญี่ปุ่น: 奪われた者たち) | คันจิ มิยาเกะ | มินาโตะ ทากาโนะ | ฮิเดโตชิ โยชิดะ | 6 ธันวาคม 2565 (2565-12-06) |
| 11 | "สู่เส้นทางที่จะไม่เสียใจ" ถอดเสียง: "Kuinaki Michi o" (ญี่ปุ่น: 悔いなき道を) | ไค ฮาซาโกะ | มินาโตะ ทากาโนะ | เอ อาโอกิ | 13 ธันวาคม 2565 (2565-12-13) |
| 12 | "นินจาอิตโตะกิ" ถอดเสียง: "Shinobi no Ittoki" (ญี่ปุ่น: 忍の一時) | Shū Watanabe Nao Umakawa | Minato Takano | Shū Watanabe | 20 ธันวาคม 2565 (2565-12-20) |
แหล่งข้อมูลอื่น

เว็บไซต์ทางการอนิเมะ (ในภาษาญี่ปุ่น)
อนิเมะ ชิโนบิโนะอิตโตกิ ทางปีลีปีลี
ชิโนบิโนะอิตโตกิ (อนิเมะ) ที่เครือข่ายข่าวอนิเมะ
วันสิ้นโลกนี้ทำอะไร ยุ่งหรือเปล่า มาช่วยเราได้ไหม

| --- | --- |
วันสิ้นโลกนี้ทำอะไร ยุ่งหรือเปล่า มาช่วยเราได้ไหม
終末なにしてますか？　忙しいですか？　救ってもらっていいですか？ (Shūmatsu Nani Shitemasu ka? Isogashii Desu ka? Sukutte Moratte Ii Desu ka?)
ไลต์โนเวล
เขียนโดย: Akira Kareno
วาดภาพโดย: Ue
สำนักพิมพ์: สำนักพิมพ์คะโดะกะวะ
สำนักพิมพ์ภาคภาษาไทย: อเมริกาเหนือ Yen Press
ในเครือ: Kadokawa Sneaker Bunko
กลุ่มเป้าหมาย: ชาย
วางจำหน่ายตั้งแต่: 1 พฤศจิกายน 2014 – 1 เมษายน 2016
จำนวนเล่ม: 5 + 1 side story
ไลต์โนเวล
Shūmatsu Nani Shitemasu ka? Mō Ichido dake, Aemasu ka?
เขียนโดย: Akira Kareno
วาดภาพโดย: Ue
สำนักพิมพ์: Kadokawa Shoten
ในเครือ: Kadokawa Sneaker Bunko
กลุ่มเป้าหมาย: ชาย
วางจำหน่ายตั้งแต่: 1 เมษายน 2016 – ปัจจุบัน
จำนวนเล่ม: 6
มังงะ
เขียนโดย: Akira Kareno
วาดภาพโดย: Kaname Seu
สำนักพิมพ์: Media Factory
นิตยสาร: Monthly Comic Alive
กลุ่มเป้าหมาย: เซเน็ง
วางจำหน่ายตั้งแต่: 27 มิถุนายน 2016 – 26 พฤษภาคม 2018
จำนวนเล่ม: 4
อนิเมะโทรทัศน์
กำกับโดย: Jun'ichi Wada
อำนวยการสร้างโดย: Atsushi Itō
เขียนบทโดย: Akira Kareno Mariko Mochizuki Shingo Nagai Toshizo Nemoto
ดนตรีโดย: Tatsuya Kato
สตูดิโอ: Satelight C2C
ถือสิทธิ์โดย: Muse Communication
เครือข่าย: AT-X, Tokyo MX, KBS, TVA, SUN, TVQ, BS11
เครือข่ายภาษาอังกฤษ: SEA Animax Asia
ฉาย:  11 เมษายน 2017  –  27 มิถุนายน 2017
ตอน: 12
ไลต์โนเวล
Shūmatsu Nani Shitemasu ka? Iden: Leila Asprey
เขียนโดย: Akira Kareno
วาดภาพโดย: Ue
สำนักพิมพ์: Kadokawa Shoten
ในเครือ: Kadokawa Sneaker Bunko
กลุ่มเป้าหมาย: Male
วางจำหน่ายตั้งแต่: 1 มิถุนายน 2019 – 1 มิถุนายน 2020
จำนวนเล่ม: 2
 สถานีย่อยการ์ตูนญี่ปุ่น
วันสิ้นโลกนี้ทำอะไร ยุ่งหรือเปล่า มาช่วยเราได้ไหม (ญี่ปุ่น: 終末なにしてますか？　忙しいですか？　救ってもらっていいですか？, โรมาจิ: Shūmatsu Nani Shitemasu ka? Isogashii Desu ka? Sukutte Moratte Ii Desu ka?)) หรือ เวิลด์เอนด์ (WorldEnd) หรือชื่อย่อว่า SukaSuka เป็นชุดไลต์โนเวลโดย Akira Kareno และภาพโดย Ue จัดพิมพ์โดยสำนักพิมพ์คะโดะกะวะ ในชุด Kadokawa Sneaker Bunko เมื่อวันที่ 1 พฤศจิกายน 2014 และเล่มที่ 5 ซึ่งเป็นเล่มสุดท้าย ออกวางตลาดในเดือนเมษายน 2016 และภาคต่อ Shūmatsu Nani Shitemasu ka? Mō Ichido dake, Aemasu ka? (終末なにしてますか? もう一度だけ、会えますか?)) หรือ SukaMoka วางขายในเดือนเมษายน 2016
เอกพร รักความสุข

| รองศาสตราจารย์เอกพร รักความสุขม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงแรงงานและสวัสดิการสังคม
ดำรงตำแหน่ง 29 พฤศจิกายน พ.ศ. 2539 – 8 พฤศจิกายน พ.ศ. 2540
นายกรัฐมนตรี: พลเอก ชวลิต ยงใจยุทธ
รัฐมนตรีว่าการ: ฉัตรชัย เอียสกุล
 
ข้อมูลส่วนบุคคล
เกิด: 26 กรกฎาคม พ.ศ. 2504 (63 ปี) จังหวัดสกลนคร ประเทศไทย
พรรคการเมือง: ก้าวหน้า (2529–2532)   เอกภาพ (2532–2539)   ความหวังใหม่ (2539–2545)   ไทยรักไทย (2545–2550)   พลเมืองไทย (2561–2566)   เพื่อไทย (2566–ปัจจุบัน)
คู่สมรส: ภัทรภร รักความสุข

รองศาสตราจารย์ เอกพร รักความสุข (เกิด 26 กรกฎาคม พ.ศ. 2504) เป็นนักวิชาการเเละนักการเมืองชาวไทย ตําเเหน่งผู้ช่วยรัฐมนตรีประจํากระทรวงการคลัง ในรัฐบาลแพทองธาร ชินวัตร อดีตรัฐมนตรีช่วยว่าการกระทรวงแรงงานและสวัสดิการสังคม ในรัฐบาลพลเอกชวลิต ยงใจยุทธ และอดีตสมาชิกสภาผู้แทนราษฎรจังหวัดสกลนคร
ประวัติ

เอกพร เกิดเมื่อวันที่ 26 กรกฎาคม พ.ศ. 2504 ที่ จังหวัดสกลนคร เป็นบุตรนายวีระ นางอุทัยวัลย์ รักความสุข ด้านครอบครัวสมรสกับนางภัทรภร รักความสุข มีบุตร 3 คน ได้แก่ เอกธนา รักความสุข เอกปัญญา รักความสุข และบุญญาพร รักความสุข
สำเร็จการศึกษาระดับมัธยมศึกษาตอนปลาย จากโรงเรียนสกลราชวิทยานุกูล จังหวัดสกลนคร เมื่อปี พ.ศ. 2521 ระดับปริญญาตรีนิติศาสตร์บัณฑิต จากมหาวิทยาลัยธรรมศาสตร์ ในปี พ.ศ. 2525 เนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา ในปี พ.ศ. 2528 ต่อมาในปี พ.ศ. 2535 ระดับปริญญาโทรัฐศาสตร์มหาบัณฑิต สาขาบริหารรัฐกิจ จากมหาวิทยาลัยธรรมศาสตร์ และระดับปริญญาเอก ปรัชญาดุษฎีบัณฑิต สาขารัฐประศาสนศาสตร์ จากมหาวิทยาลัยรามคำแหง ในปี พ.ศ. 2550
การทำงาน

เอกพร เริ่มต้นทำงานการเมืองในปี พ.ศ. 2529 ด้วยการสมัครเป็นสมาชิกสภาผู้แทนราษฎรจังหวัดสกลนคร สังกัดพรรคก้าวหน้า ในการเลือกตั้งเมื่อวันที่ 27 กรกฎาคม พ.ศ. 2529 แต่เขาได้รับคะแนนเป็นลำดับที่ 7 จำนวน 19,699 คะแนนแต่ไม่ได้รับเลือกตั้งการสมัครในนามพรรคก้าวหน้ามีที่มาจากการที่วีระ รักความสุข บิดาเป็นเพื่อนกับหัวหน้าพรรคก้าวหน้า อุทัย พิมพ์ใจชน ต่อมาในปี พ.ศ. 2531 ได้รับเลือกตั้งเป็นสมาชิกสภาผู้แทนราษฎรจังหวัดสกลนคร สังกัดพรรคก้าวหน้า ในการเลือกตั้งเมื่อวันที่ 24 กรกฎาคม พ.ศ. 2531 โดยเป็นสมาชิกสภาผู้แทนราษฎรที่อายุน้อยที่สุดของสภาผู้แทนราษฎร เป็นคนเดียวของพรรคก้าวหน้าจากภาคอีสาน และได้รับเลือกตั้งลำดับที่สามของเขตเลือกตั้งที่ 1 จังหวัดสกลนคร จำนวน 35,936 คะแนน ขณะที่ลำดับที่ 4 ได้คะแนน 35,793 คะแนน ถือว่ามีคะแนนห่างจากลำดับที่ 4 จำนวน 143 คะแนน
ในปี พ.ศ. 2532 เมื่อพรรคเอกภาพเป็นพรรคการเมืองที่เกิดขึ้นจากการรวมตัวกันของพรรคก้าวหน้า พรรครวมไทย พรรคประชาชน และพรรคกิจประชาคม เขาจึงได้ย้ายมาสังกัดพรรคเอกภาพ และได้รับเลือกตั้งเป็นสมาชิกสภาผู้แทนราษฎร จังหวัดสกลนคร ในการเลือกตั้งเมื่อวันที่ 22 มีนาคม พ.ศ. 2535 ในการเลือกตั้งครั้งนี้เขาได้รับคะแนนเป็นลำดับที่ ภาพได้รับความไว้วางใจเป็นลำดับที่ 1 จำนวน 85,216 คะแนน และในการเลือกตั้งปีเดียวกันเขาได้รับเลือกตั้งเป็นลำดับที่ 1 เช่นเดียวกัน และในการจัดตั้งรัฐบาลในครั้งนั้น เขาได้รับแต่งตั้งเป็นเลขานุการรัฐมนตรีว่าการกระทรวงพาณิชย์ (อุทัย พิมพ์ใจชน)
พ.ศ. 2538 เอกพร ลงสมัครรับเลือกตั้งอีกครั้งในสังกัดพรรคเอกภาพ แต่ไม่ได้รับเลือกตั้ง เนื่องจากคะแนนความนิยมของพรรคเอกภาพในพื้นที่ภาคตะวันออกเฉียงเหนือลดลงจากเดิม ปี พ.ศ. 2539 ได้รับเลือกตั้งเป็นสมาชิกสภาผู้แทนราษฎร จังหวัดสกลนคร สังกัดพรรคความหวังใหม่ ในการเลือกตั้งเมื่อวันที่ 17 พฤศจิกายน พ.ศ. 2539 โดยได้รับเลือกตั้งเป็นลำดับที่ 1 ของเขตเลือกตั้งที่ 1 จังหวัดสกลนคร จำนวน 124,402 คะแนน
ภายหลังการเลือกตั้ง เขาได้รับพระบรมราชโองการโปรดเกล้าฯ แต่งตั้งเป็นรัฐมนตรีช่วยว่าการกระทรวงแรงงานและสวัสดิการสังคม ในรัฐบาลของพลเอก ชวลิต ยงใจยุทธ
พ.ศ. 2544 เขาสมัครเลือกตั้งเป็นสมาชิกสภาผู้แทนราษฎร แบบบัญชีรายชื่อ ลำดับที่ 14 สังกัดพรรคความหวังใหม่ แต่ไม่ได้รับเลือกตั้ง โดยพรรคความหวังใหม่ได้สมาชิกสภาผู้แทนราษฎรระบบบัญชีรายชื่อจำนวน 8 คน ต่อมาพรรคความหวังใหม่ จึงยุบรวมเข้ากับพรรคไทยรักไทย เขาจึงได้รับเลือกตั้งอีกครั้ง
พ.ศ. 2549 เขาสมัครรับเลือกตั้งเป็นสมาชิกสภาผู้แทนราษฎร แบบบัญชีรายชื่อ พรรคไทยรักไทย ในการเลือกตั้งในวันที่ 2 เมษายน พ.ศ. 2549 แต่ปรากฏว่า ศาลรัฐธรรมนูญมีคำวินิจฉัยให้ยุบพรรคไทยรักไทย ในวันที่ 30 พฤษภาคม พ.ศ. 2550 และตัดสิทธิ์เลือกตั้งคณะกรรมการบริหารพรรคไทยรักไทย จำนวน 111 คน เป็นระยะเวลา 5 ปี ในฐานะที่เป็นกรรมการบริหารพรรคไทยรักไทย จึงต้องยุติบทบาททางการเมืองตั้งแต่มีคำวินิจฉัยของศาลรัฐธรรมนูญ
ในปี พ.ศ. 2561 เขาได้ร่วมกับนักการเมืองหลายคนในการสนับสนุนการจัดตั้งพรรคการเมืองใช้ชื่อพรรคพลังพลเมืองไทย โดยรับตำแหน่งเลขาธิการพรรค ต่อมาเปลี่ยนชื่อเป็นพรรคพลเมืองไทย และเขารับตำแหน่งหัวหน้าพรรคอยู่ช่วงระยะหนึ่ง
ในรัฐบาลแพทองธาร ชินวัตร ได้รับการเเต่งตั้งเป็นข้าราชการการเมือง ตําเเหน่งผู้ช่วยรัฐมนตรีประจํากระทรวงการคลัง ในวันที่ 5 พฤศจิกายน พ.ศ.2567
งานด้านวิชาการ

เอกพร เป็นอาจารย์ผู้สอนในระดับอุดมศึกษา ประจำมหาวิทยาลัยณิวัฒนา (มหาวิทยาลัยเวสเทิร์น ในปัจจุบัน) ตั้งแต่ปี พ.ศ. 2544 เป็นต้นมา และเขายังได้รับแต่งตั้งเป็นผู้ช่วยศาสตราจารย์ สาขารัฐประศาสนศาสตร์ ในปี พ.ศ. 2554 และเป็นรองศาสตราจารย์ ในปี พ.ศ. 2558
นอกจากนั้นแล้ว เอกพร ได้ทำหน้าที่เป็นประธานหลักสูตรปรัชญาดุษฎีบัณฑิต สาขารัฐประศาสนศาสตร์ มหาวิทยาลัยเวสเทิร์น และเป็นคณะผู้วิจัยโดยได้งานวิจัยจากสำนักงานกองทุนสนับสนุนการวิจัย (สกว.) เรื่อง “นโยบายการแข่งขันทางยุทธศาสตร์ของมหาอำนาจ Asia Pacific จีน สหรัฐอเมริกาและรัสเซีย” โดยรับผิดชอบในประเด็นที่เกี่ยวกับประเทศสาธารณรัฐประชาชนจีน รวมทั้งเป็นกรรมการสภามหาวิทยาลัยเวสเทิร์น และเป็นประธานมูลนิธิวิทยาลัยชาวบ้าน
งานธุรกิจ

เอกพร เป็นประธานกรรมการบริษัท กันกุล เอนจิเนียริ่ง จำกัด (มหาชน) ตั้งแต่ปี พ.ศ. 2551 ถึงปี พ.ศ. 2555
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

เอกพร รักความสุข ที่เฟซบุ๊ก
| ด ค กคณะรัฐมนตรีคณะที่ 52 ของไทย |
| --- | --- | --- |
| นายกรัฐมนตรี |  ชวลิต ยงใจยุทธ  |  |
| รองนายกรัฐมนตรี |  สุขวิช รังสิตพล  อำนวย วีรวรรณ  กร ทัพพะรังสี  มนตรี พงษ์พานิช  สมัคร สุนทรเวช  ทักษิณ ชินวัตร  วีรพงษ์ รามางกูร  สุวิทย์ คุณกิตติ  |  |
| สำนักนายกรัฐมนตรี |  โภคิน พลกุล  ชิงชัย มงคลธรรม  ปิยะณัฐ วัชราภรณ์  วีระกร คำประกอบ  สมพงษ์ อมรวิวัฒน์  รักเกียรติ สุขธนะ  เกียรติชัย ชัยเชาวรัตน์  สัมพันธ์ เลิศนุวัฒน์  ภูษณ ปรีย์มาโนช  พิทักษ์ อินทรวิทยนันท์  |  |
| กลาโหม |  ชวลิต ยงใจยุทธ  |  |
| การคลัง |  อำนวย วีรวรรณ  ทนง พิทยะ  โฆสิต ปั้นเปี่ยมรัษฎ์  ธวัชวงศ์ ณ เชียงใหม่  จาตุรนต์ ฉายแสง  ชวรัตน์ ชาญวีรกูล  สุรศักดิ์ นานานุกูล  มารวย ผดุงสิทธิ์  |  |
| การต่างประเทศ |  ประจวบ ไชยสาส์น  พิทักษ์ อินทรวิทยนันท์  ธวัชวงศ์ ณ เชียงใหม่  |  |
| เกษตรและสหกรณ์ |  ชูชีพ หาญสวัสดิ์  กริช กงเพชร  สำเภา ประจวบเหมาะ  ประวัฒน์ อุตตะโมต  ฉัตรชัย เอียสกุล  อุดมศักดิ์ ทั่งทอง  |  |
| คมนาคม |  สุวัจน์ ลิปตพัลลภ  ดิเรก เจริญผล  อร่าม โล่ห์วีระ  สมศักดิ์ เทพสุทิน  พินิจ จารุสมบัติ  สมพงษ์ อมรวิวัฒน์  |  |
| พาณิชย์ |  ณรงค์ชัย อัครเศรณี  สม จาตุศรีพิทักษ์  เฉลิมพล สนิทวงศ์ชัย  สมพร อัศวเหม  วิชัย ชัยจิตวณิชกุล  พจน์ วิเทตยนตรกิจ  |  |
| มหาดไทย |  เสนาะ เทียนทอง  เรืองวิทย์ ลิกค์  เกียรติชัย ชัยเชาวรัตน์  ไพโรจน์ โล่ห์สุนทร  ชัยภักดิ์ ศิริวัฒน์  เฉลิม อยู่บำรุง  ลิขิต ธีรเวคิน  |  |
| ยุติธรรม |  สุวิทย์ คุณกิตติ  |  |
| แรงงานและสวัสดิการสังคม |  ฉัตรชัย เอียสกุล  มนตรี ด่านไพบูลย์  พูนสวัสดิ์ มูลศาสตรสาทร  เอกพร รักความสุข  ทศพร มูลศาสตรสาทร  |  |
| วิทยาศาสตร์ เทคโนโลยีและสิ่งแวดล้อม |  ยิ่งพันธ์ มนะสิการ  อดิศร เพียงเกษ  |  |
| ศึกษาธิการ |  สุขวิช รังสิตพล  ชิงชัย มงคลธรรม  สังข์ทอง ศรีธเรศ  สุรพร ดนัยตั้งตระกูล  จำลอง ครุฑขุนทด  อารีเพ็ญ อุตรสินธุ์  วุฒิ สุโกศล  พจน์ สะเพียรชัย  |  |
| สาธารณสุข |  มนตรี พงษ์พานิช  สมศักดิ์ เทพสุทิน  สรอรรถ กลิ่นประทุม  สุนทร วิลาวัลย์  สมชาย เบญจรงคกุล  |  |
| อุตสาหกรรม |  กร ทัพพะรังสี  สมาน ภุมมะกาญจนะ  สมภพ อมาตยกุล  ปรีชา เลาหพงศ์ชนะ  |  |
| ทบวงมหาวิทยาลัย |  มนตรี ด่านไพบูลย์  ฉัตรชัย เอียสกุล  นงเยาว์ ชัยเสรี  |  |
| โฆษกประจำสำนักนายกรัฐมนตรี |  วราเทพ รัตนากร  สุนัย จุลพงศธร  อำนาจ ชนะวงศ์  กนลา ขันทปราบ  |  |
 พ้นจากตำแหน่ง  รัฐมนตรีช่วยว่าการ
ซัมมิตเอนเตอร์เทนเมนต์

| --- | --- |

ประเภท: Subsidiary
อุตสาหกรรม: ภาพยนตร์
ก่อตั้ง: 1991; 33 ปีที่แล้ว (1991)
ผู้ก่อตั้ง: Bernd Eichinger Arnon Milchan Andrew G. Vajna
สำนักงานใหญ่: ยูนิเวอร์แซลซิตี รัฐแคลิฟอร์เนีย (US HQ)   London, UK (International HQ)
บุคลากรหลัก: Rob Friedman Patrick Wachsberger   Bob Hayward
ผลิตภัณฑ์: Motion pictures
เจ้าของ: Lions Gate Entertainment
บริษัทแม่: Independent (1991-2012)   Lionsgate Films (2012-present)
แผนก: Summit Entertainment Records
เว็บไซต์: www.lionsgate.com 
ซัมมิตเอนเตอร์เทนเมนต์ (อังกฤษ: Summit Entertainment) เป็นสตูดิโออิสระสัญชาติอเมริกัน มีสำนักงานใหญ่อยู่ที่ยูนิเวอร์แซลซิตี รัฐแคลิฟอร์เนีย ซึ่งมีออฟฟิสอยู่ในลอนดอน มีผลงานที่ประสบความสำเร็จอย่างเช่นภาพยนตร์เรื่อง แวมไพร์ ทไวไลท์  หนังความรักวัยรุ่นเกี่ยวกับแวมไพร์ซึ่งสร้างมาจากหนังสือขายดีของสเตเฟนี เมเยอร์ ในชื่อเรื่อง ทไวไลท์ ในฤดูใบ้ไม้ผลิปี 2009 มีภาพยนตร์เรื่อง รหัสวินาศโลก เป็นภาพยนตร์เรื่องที่ 2 ของบริษัทที่เปิดตัวที่อันดับ 1 บนตารางบ็อกซ์ออฟฟิส  ทำรายได้ 182,492,056 เหรียญสหรัฐทั่วโลก จากนั้นมีผลงานภาพยนตร์อย่าง Next Day Air ($10,027,047), The Hurt Locker ($15,218,783 ทั่วโลก) และยังมีภาพยนตร์แอนิเมชันเรื่อง Astro Boy  มีหนังสยองขวัญวัยรุ่นเรื่อง Sorority Row ($14,826,298 ทั่วโลก) รวมถึงภาพยนตร์ภาคต่อใน แวมไพร์ ทไวไลท์ 2 นิวมูน
แหล่งข้อมูลอื่น

เว็บไซต์ทางการ (Now redirects to Lionsgate's website)
แม่แบบ:Imdb company
Reuters Story
| ด ค กบริษัทภาพยนตร์ในสหรัฐ |
| --- | --- |
เดอะบิ๊กซิกซ์:  ทเวนตีท์เซนจูรีสตูดิโอส์  โคลัมเบียพิคเจอร์ส  พาราเมาต์พิกเจอส์  ยูนิเวอร์แซลพิกเจอส์  วอลต์ดิสนีย์พิกเชอส์  วอร์เนอร์บราเธอส์พิกเจอส์ 
มินิเมเจอร์ส:  ซัมมิตเอนเตอร์เทนเมนต์  ไลออนเกจ  The Weinstein Company/Dimension Films  มิราแมกซ์ฟิล์มส  ดรีมเวิกส์พิกเจอส์  ดรีมเวิกส์แอนิเมชัน  Overture Films  Metro-Goldwyn-Mayer/United Artists  ซีบีเอสฟิล์มส  Relativity Media/Rogue Pictures 
บริษัทภาพยนตร์ขนาดเล็ก:  Samuel Goldwyn Films  Magnolia Pictures  IFC Films  Newmarket Films  Freestyle Releasing  Roadside Attractions  THINKFilm  Palm Pictures  Palisades Tartan Films  Troma Entertainment  Image Entertainment  Millennium Entertainment  Yari Film Group  RKO Pictures  FilmDistrict  Vivendi Entertainment  Music Box Films 
 หมวดหมู่
โรดรีกู ซานโตรู

| โรดริโก้ ซานโตโร |
| --- | --- |
โรดริโก้ ซานโตโร ในปี 2003
สารนิเทศภูมิหลัง
เกิด:  (1975-08-22) 22 สิงหาคม ค.ศ. 1975 (49 ปี) Rodrigo Junqueira dos Reis Santoro Petrópolis, Rio de Janeiro, Brazil
อาชีพ: นักแสดง
ปีที่แสดง: 1993—ปัจจุบัน
โรดริโก้ ซานโตโร (Rodrigo Santoro) เกิดเมื่อวันที่ 22 สิงหาคม ค.ศ. 1975 ที่ริโอเดอจาเนโร ประเทศบราซิล เป็นนักแสดงชาวบราซิล
ประวัติ

โรดริโก้ศึกษาที่  PUC-Rio เขาเข้าเวิร์กช็อปการแสดงที่ Rede Globo โดยได้มีส่วนร่วมกับการแสดงใน Globo อย่างเช่น  Olho no Olho (1993), Pátria Minha (1994), Explode Coração (1995), O Amor Está no Ar (1997), Suave Veneno (1999) และ Mulheres Apaixonadas (2003), เช่นเดียวกับมินิซีรีส์เรื่อง Hilda Furacão (1998)
เขาได้รับรางวัลการแสดง อย่าง รางวัลนักแสดงยอดเยี่ยมหลายรางวัลรวมไปถึง รางวัลนักแสดงนำชายยอดเยี่ยมจาก Brazilian Academy of Arts and Film และรางวัล Cinema Brazil Grand Prize ในฐานะนักแสดงนำชายยอดเยี่ยม จาก คือเรื่อง Bicho de Sete Cabecas (หรือ Brainstorm) เขายังได้รับการเสนอชื่อเข้ารับอีกรางวัล Cinema Brazil Grand Prize สำหรับผลงานของเขาในเรื่อง Carandiru ในปี 2003 ซึ่งทำรายได้ถล่มทลายในบราซิล และยังเข้าชิงสาขารางวัลต่างประเทศยอดเยี่ยม จากเวทีรางวัลออสการ์ เขายังมีผลงานโฆษณาชาแนล ที่ร่วมเล่นกัน นิโคล คิดแมนในผลงานการกำกับการแสดงของ แบซ ลุคแมน
เขาเริ่มต้นอาชีพในสหรัฐอเมริกา ในปี 2003 กับภาพยนตร์ของโชว์ไทม์เรื่อง The Roman Spring of Mrs. Stone ร่วมงานกับ เฮเลน เมียร์เรนและแอนน์ แบนครอฟท์ จากนั้นแสดงในหนังฟอร์มยักษ์เรื่อง Charlie’s Angels: Full Throttle และยังแสดงในภาพยนตร์โรแมนติคคอมเมดี้เรื่อง Love Actually ซึ่งซานโตโรรับบทเป็น คาร์ล หนุ่มออฟฟิส เขาได้รับรางวัล Chopard Trophy ในฐานะ Male Revelation ในงานเทศกาลหนังเมืองคานส์ ในปี 2004
ในปี 2006 เขาแสดงในซีรีส์ยอดนิยมเรื่อง อสุรกายดงดิบ ทางช่องเอบีซี รับบทเป็น เปาโล หนึ่งในผู้รอดชีวิตจากประสบอุบัติเหตุเครื่องบินตกจากเที่ยวบิน Oceanic Flight 815 ผลงานต่อมาของเขาอย่าง เรื่อง Out of Tune เรื่อง Not by Chance และเรื่อง Party Crashers และยังแสดงในภาพยนตร์เรื่อง 300 ขุนศึกพันธุ์สะท้านโลก
ยูไนต์อัพ!

| --- | --- |
ยูไนต์อัพ!

UniteUp!
สร้างโดย: โซนี่มิวสิกเอ็นเตอร์เทนเมนต์ ประเทศญี่ปุ่น
อนิเมะโทรทัศน์
กำกับโดย: ชินอิจิโร อูชิจิมะ
เขียนบทโดย: ริโนะ ยามาซากิ
ดนตรีโดย: ยูกิ ฮายาชิ
สตูดิโอ: โคลเวอร์เวิกส์
ถือสิทธิ์โดย: มิวส์ คอมมิวนิเคชัน
เครือข่าย: Tokyo MX, GYT, GTV, BS11, HTB, MBS, FBS, Mētele
เครือข่ายภาษาไทย: มิวส์ ไทยแลนด์, อ้ายฉีอี้
ฉาย:  7 มกราคม พ.ศ. 2566  – ปัจจุบัน
ตอน: 12
 สถานีย่อยการ์ตูนญี่ปุ่น
ยูไนต์อัพ! (UniteUp!) เป็นโครงการสื่อผสมญี่ปุ่น ผลิตโดยโซนี่มิวสิกเอ็นเตอร์เทนเมนต์ ประเทศญี่ปุ่น เริ่มต้นด้วยช่องยูทูบที่สร้างในเดือนพฤศจิกายน พ.ศ. 2564 มีเพลงจากหลากหลายศิลปินในช่อง ซีรีส์อนิเมะโทรทัศน์ผลิตโดยสตูดิโอโคลเวอร์เวิกส์ ออกอากาศตั้งแต่เดือนมกราคมถึงเมษายน พ.ศ. 2566 ฤดูกาลที่ที่ 2 ในชื่อ UniteUp!  -Uni:Birth- มีกำหนดออกอากาศในเดือนมกราคม พ.ศ. 2568
สื่อ > อนิเมะ

ซีรีส์อนิเมะโทรทัศน์ผลิตโดยสตูดิโอโคลเวอร์เวิกส์ มีการประกาศสร้างระหว่างอีเวนต์อนิเพล็กซ์ออนไลน์เฟสต์ 2022 ในวันที่ 24 พฤศจิกายน พ.ศ. 2565 อนิเมะกำกับโดยชินอิจิโร อูชิจิมะ ดูแลบทซีรีส์โดยริโนะ ยามาซากิ ออกแบบตัวละครโดยมาจิโระ ซึ่งยังทำหน้าที่เป็นหัวหน้าผู้กำกับแอนิเมชันร่วมกับอาซามิ โคมัตสึและยูริเอะ ฮามะ แต่งดนตรีประกอบโดยยูกิ ฮายาชิ ออกอากาศตั้งแต่วันที่ 7 มกราคมถึงวันที่ 15 เมษายน พ.ศ. 2566 ทาง Tokyo MX และเครือข่ายอื่น ๆ
ในวันที่ 21 มกราคม มีการประกาศว่าตอนที่ 4 จะเลื่อนออกไปเป็นวันที่ 11 กุมภาพันธ์เนื่องจากการแพร่ระบาดของโควิด-19
ในวันที่ 30 กรกฎาคม พ.ศ. 2566 มีการประกาศสร้างซีซันที่สอง ฤดูกาลที่สองชื่อ UniteUp!  -Uni:Birth- มีกำหนดออกอากาศในเดือนมกราคม พ.ศ. 2568
แหล่งข้อมูลอื่น

ช่องยูทูบทางการ (ญี่ปุ่น)
เว็บไซต์ทางการของโครงการและอนิเมะ (ญี่ปุ่น)
อนิเมะ ยูไนต์อัพ! ที่มิวส์ ไทยแลนด์
อนิเมะ ยูไนต์อัพ! ที่อ้ายฉีอี้
ยูไนต์อัพ! (อนิเมะ) ที่เครือข่ายข่าวอนิเมะ
| ด ค กโคลเวอร์เวิกส์ |
| --- | --- |
ซีรีส์โทรทัศน์:  Slow Start (2018)  Darling in the Franxx (2018)  เพอร์โซนา 5: ดิแอนิเมชัน (2018)  เรื่องฝันปั่นป่วยของผมกับรุ่นพี่บันนี่เกิร์ล (2018)  รู้ตัวอีกทีก็ตกเป็นของผู้ชายอันดับ 1 ที่สาวๆ อยากให้กอดไปซะแล้ว (2018)  Ace Attorney Season 2 (2018–2019)  แฟรี่เทล ศึกจอมเวทอภินิหาร (2018–2019)  พันธสัญญาเนเวอร์แลนด์ (2019–2021)  Fate/Grand Order - Absolute Demonic Front: Babylonia (2019–2020)  Auto Boy - Carl from Mobile Land (2020–2022)  มือปราบทายาทเศรษฐี (2020)  โฮริมิยะ สาวมั่นกับนายมืดมน (2021)  วันเดอร์เอ็ก ไพรออริตี (2021)  ชาโดว์เฮาส์ (2021–2022)  โตเกียวเขต 24 (2022)  หนุ่มเย็บผ้ากับสาวนักคอสเพลย์ (2022)  ชุดกะลาสีของอาเคบิจัง (2022)  สปาย × แฟมิลี (2022–present)  ในใจของคุโนอิจิ สึบากิ (2022)  บจจิเดอะร็อก! (2022)  ยูไนต์อัพ! (2023)  โฮริมิยะ สาวมั่นกับนายมืดมน -ส่วนเติมเต็ม- (2023)  วินด์เบรกเกอร์ (2024)  คน (ลึก) ไขปริศนา (ลับ) บทโรงเรียนประจำ (2024)  นายน้อยจอมโกย ก้าวสู่เส้นทางแห่งวีรบุรุษ (2024)  ถ้าสาวกิลด์จะเหนื่อยเบอร์นี้ ขอไปขยี้บอสเองได้มั้ยคะ (2025)  ยูไนต์อัพ! Uni:Birth (2025)  คน (ลึก) ไขปริศนา (ลับ) Emerald Witch Arc (2025)  ดอกรักผลิบานที่กลางใจ (2025) 
ภาพยนตร์:  เรื่องฝันปั่นป่วยของผมกับรุ่นพี่บันนี่เกิร์ล เดอะ มูฟวี่ (2019)  Her Blue Sky (2019)  Saekano the Movie: Finale (2019)  Fate/Grand Order: Final Singularity-Grand Temple of Time: Solomon (2021)  Dakaichi: Spain Arc (2021)  เรื่องฝันปั่นป่วยของผมกับน้องสาวออกนอกบ้าน (2023)  Spy × Family Code: White (2023)  เรื่องฝันปั่นป่วยของผมกับสาวน้อยสะพายกระเป๋า (2023) 
โอเอ็นเอ/โอวีเอ:  The Diary of Our Days (2018)  Persona 5: The Animation - Proof of Justice (2019)  Persona 5: The Animation - A Magical Valentine's Day (2019)  Sakura Wars: Sakura Kakumei Hana Saku Otome-tachi (2020)  Powerful Pro Yakyū Powerful Kōkō-hen (2021)  VOY@GER (2021) 
เกี่ยวข้อง:  เอ-1 พิกเจอร์ส  อะนิเพล็กซ์ 
  หมวดหมู่
คณะวิทยาศาสตร์ มหาวิทยาลัยมหิดล

| --- | --- |
Faculty of Science, Mahidol University

สถาปนา: 21 ตุลาคม พ.ศ. 2501 (66 ปี)
สังกัดการศึกษา: มหาวิทยาลัยมหิดล
คณบดี: รองศาสตราจารย์ ดร.ประสิทธิ์ สุวรรณเลิศ
ที่อยู่: คณะวิทยาศาสตร์ (พญาไท)   272 ถนนพระรามที่ 6 แขวงทุ่งพญาไท เขตราชเทวี กรุงเทพมหานคร 10400  คณะวิทยาศาสตร์ (ศาลายา)   999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170
สี:   สีส้มเหลือง
เว็บไซต์: science.mahidol.ac.th
คณะวิทยาศาสตร์ มหาวิทยาลัยมหิดล พญาไท
คณะวิทยาศาสตร์ มหาวิทยาลัยมหิดล ถือได้ว่าเป็นคณะวิทยาศาสตร์ที่มีอาจารย์ได้รางวัลนักวิทยาศาสตร์ดีเด่นของไทยมากที่สุดของประเทศ และเป็นคณะวิทยาศาสตร์ที่ได้รับการจัดอันดับสูงสุดในสาขาวิทยาศาสตร์ ทั้งด้านการเรียนการสอน และด้านการวิจัย จากการจัด อันดับมหาวิทยาลัยในประเทศไทย โดย สำนักงานคณะกรรมการการอุดมศึกษา (สกอ.) เมื่อปี พ.ศ. 2549